Районна избирателна комисия Добрич

ПРОТОКОЛ
№ 01-НС от 11.02.2023г.

Днес 11.02.2023г. в град Добрич се проведе заседание на РИК Добрич

На заседанието ПРИСЪСТВАХА:

|  |  |
| --- | --- |
| ПРЕДСЕДАТЕЛ: | Цонка Георгиева Велкова |
| ЗАМ.-ПРЕДСЕДАТЕЛ: | Петя Кирова Славова |
| ЗАМ.-ПРЕДСЕДАТЕЛ: | Диана Илиева Далакманска |
| СЕКРЕТАР: | Сюзан Зекерие Рамис |
| ЧЛЕНОВЕ: | Димчо Илиев Илиев |
|   | Атанас Георгиев Вълков |
|   |  |
|   | Бранимир Димитров Вълчанов |
|   | Дарина Николова Колева |
|   | Семра Гюрсел Назиф-Рюстем |
|   | Йорданка Иванова Йорданова |
|  | Руслава Ганчева Гаврилова |
|  |  |

ОТСЪСТВА: Александрина Богомилова Желязкова, Диляна Данаилова Радоева

Заседанието беше открито в 15:10 часа и председателствано от Председателя на РИК - Добрич, Цонка Велкова.

Същата предложи заседанието да се проведе при следния дневен ред:

1. Входящата кореспонденция
2. Номерация, място и начин на обявяване на решенията на Районна избирателна комисия – Добрич.
3. Определяне на адрес и приемно време на Районна избирателна комисия.
4. Печат на Районна избирателна комисия.
5. Реда за свикване на заседания и начина на приемане на решения и обявяването им от РИК – Добрич.
6. Избор на говорител на Районна избирателна комисия.
7. Определяне на срок, условия и ред за подаване на документи за регистрация на инициативни комитети за участие в изборите за Народно събрание.
8. Приемане на „Политика за поверителност и защита на личните данни, събирани, обработвани, съхранявани и предоставяни на и от Районна избирателна комисия.
9. Ред и условия за приемане и разглеждане на жалби и сигнали, подадени до РИК – Добрич, и комплектуване на преписките по жалбите срещу решенията на РИК.
10. Назначаване на специалисти за подпомагане дейността на РИК – Добрич.
11. Разни.

**По точка първа от дневния ред :**

Входящата кореспонденция бе докладвана от председателя Цонка Велкова.

**По точка втора от дневния ред :**

Председателят на РИК Добрич Цонка Велкова предложи проект за решение относно разглеждане номерация, място и начин на обявяване на решенията на Районна избирателна комисия – Добрич в изборите за народни представители на 02 април 2023г.,

На основание чл. 72, ал. 2 от ИК, Районната избирателна комисия в Осми изборен район – Добрички,

РЕШИ:

1. Взетите от комисията решения, относно произвеждане на изборите за народни представители, насрочени за 02 април 2023г., имат единна последователна номерация с арабски цифри, като след съответната цифра се поставя тире и абревиатура „НС". Номерацията на решенията започва от „№ 01-НС".
2. Решенията на комисията се обявяват на Информационно табло от лявата страна на централния вход на Областна администрация на Област Добрич с адрес: гр. Добрич, ул. „Независимост“ №5 сградата, в която се помещава. Таблото се обозначава с надпис: „ИНФОРМАЦИОННО ТАБЛО“ на Районна избирателна комисия – Добрич.
3. Районна избирателна комисия – Добрич обявява решенията си незабавно след приемането им чрез поставяне на таблото по т. 2 и чрез публикуване на интернет страницата си. На екземплярите от решенията, които се обявяват, се отбелязват датата и часът на поставянето им. Екземплярите от обявените решения се свалят не по-рано от три дни от поставянето, като върху тях се отбелязва датата и часът на свалянето. Поставянето и свалянето се удостоверяват с подписите на най-малко двама от членовете на комисията, предложени от различни партии и коалиции. Свалените екземпляри се съхраняват в архива на комисията.
4. Срокът за обжалване на решенията на РИК Добрич започва да тече от по-късното по ред обявяване/публикуване.

           Решението подлежи на обжалване пред ЦИК, чрез РИК - Добрич, в тридневен срок от обявяването му, по реда на чл.73, ал.1 от ИК

Гласували: 11 членове на РИК

за: Цонка Георгиева Велкова, Петя Кирова Славова, Диана Илиева Далакманска, Сюзан Зекерие Рамис, Димчо Илиев Илиев, Атанас Георгиев Вълков, Бранимир Димитров Вълчанов, Дарина Николова Колева, Семра Гюрсел Назиф-Рюстем, Йорданка Иванова Йорданова, Руслава Ганчева Гаврилова

против: няма

**По точка трета от дневния ред :**

Председателят на РИК Добрич Цонка Велкова предложи проект за решение относно определяне на адрес и приемно време на Районна избирателна комисия – Добрич в изборите за народни представители на 02 април 2023г.

На основание чл.72, ал.1, т.1 от ИК, Районната избирателна комисия в Осми изборен район - Добрички

РЕШИ:

1. Определя седалище и адрес за кореспонденция на РИК Добрич:

9300, гр. Добрич, ул.  „Независимост“ № 5 - сградата на Областна администрация

1. Приемното време на комисията е всеки календарен ден от 09:00 часа до 17:00 часа.

             Решението подлежи на обжалване пред ЦИК, чрез РИК Добрич, в тридневен срок от обявяването му, по реда на чл.73, ал.1 от ИК.

Гласували: 11 членове на РИК

за: Цонка Георгиева Велкова, Петя Кирова Славова, Диана Илиева Далакманска, Сюзан Зекерие Рамис, Димчо Илиев Илиев, Атанас Георгиев Вълков, Бранимир Димитров Вълчанов, Дарина Николова Колева, Семра Гюрсел Назиф-Рюстем, Йорданка Иванова Йорданова, Руслава Ганчева Гаврилова

против: няма

**По точка четвърта от дневния ред :**

Председателят на РИК Добрич Цонка Велкова предложи проект за решение за приемане реквизити и начин на защита на печати на Районна избирателна комисия в Осми изборен район – Добрички в изборите за народни представители на 02 април 2023г.

На основание чл. 72, ал. 1 ИК и Решение № 1596-НС/07.02.2023г. на ЦИК, Районната избирателна комисия в Осми изборен район – Добрички,

**РЕШИ:**

Печатът на районните избирателни комисии е кръгъл с един пръстен. Във вътрешния кръг се изписва текстът „РИК“, наименованието и номерът на изборния район. В пръстена се изписва текстът „Избори НС 2023“.

Районна избирателна комисия Добрич има 3 /три/ броя печати.

РИК - Добрич, определи Бранимир Вълчанов заедно с  председателя на комисията Цонка Велкова да извършат маркиране на печатите по уникален начин, за което да се състави отделен протокол, съдържащ най-малко 3 /три/ отпечатъка от всеки от маркираните печати.

Протоколът се подписа от всички членове на РИК - Добрич.

Решението подлежи на обжалване пред ЦИК, чрез РИК - Добрич, в тридневен срок от обявяването му, по реда на чл.73, ал.1 от ИК.

Гласували: 11 членове на РИК

за: Цонка Георгиева Велкова, Петя Кирова Славова, Диана Илиева Далакманска, Сюзан Зекерие Рамис, Димчо Илиев Илиев, Атанас Георгиев Вълков, Бранимир Димитров Вълчанов, Дарина Николова Колева, Семра Гюрсел Назиф-Рюстем, Йорданка Иванова Йорданова, Руслава Ганчева Гаврилова

против: няма

**По точка пета от дневния ред :**

Председателят на РИК Добрич Цонка Велкова предложи проект за решение относно реда за свикване на заседания и начина на приемане на решения и обявяването им от РИК - Добрич в изборите за народни представители на 02 април 2023г.

На основание чл. 70, чл.71 и чл.72 от ИК и Решение № 1605-НС/09.02.2023г. на ЦИК, Районната избирателна комисия в Осми изборен район - Добрички

**РЕШИ:**

1. Заседанията на РИК се свикват от нейния председател или по искане на една трета от членовете й. При отсъствие на председателя заседанията на РИК се свикват от определен от него заместник-председател.

2. Членовете на РИК се уведомяват за датата и часа на провеждане на заседанието и проекта на дневен ред чрез публикуване на съобщение на интернет страницата на Комисията и по телефон или електронна поща. При промяна на датата или часа на свикано заседание членовете на комисията се уведомяват чрез публикуване на съобщение на интернет страницата, по телефона и по електронната поща.

3. Заседанията на РИК са присъствени и се излъчват в реално време в интернет чрез интернет страницата на комисията, на която предварително се обявява проект за дневен ред.

4. Заседанията на РИК са законни, когато на тях присъстват повече от половината от членовете й. Заседанията се ръководят от председателя на комисията, а в негово отсъствие – от определен от него заместник-председател.

5. Гласуването е явно и поименно. Гласува се „за“ или „против“. Не се допуска гласуване „въздържал се“.

6. Членовете на РИК, когато не са съгласни с посоченото в протокола или с прието решение, могат да подписват протокола с „особено мнение“, като писмено посочат в какво се изразява то.

7. За заседанията на РИК се съставя протокол, който се подписва от председателя и секретаря и се публикува на интернет страницата на комисията.

8. Районната избирателна комисия приема решенията си с мнозинство две трети от присъстващите членове и при наличие на кворум съгласно т. 4.

9. Когато РИК при приемане на решенията си не е постигнала необходимото мнозинство от две трети от присъстващите членове, е налице решение за отхвърляне по смисъла на чл. 70, ал. 4, изречение второ ИК. В този случай в мотивите на решенията се изписва кратко описание на предложението за решение и изложените съображения против, присъствалите членове и поименно начинът на гласуването им. В диспозитива се посочва, че е налице решение за отхвърляне по смисъла на чл. 70, ал. 4, изр. второ ИК.

10. При отмяна на решението по т. 9, РИК постановява ново решение, което се приема с мнозинство повече от половината от членовете ѝ.

11. Решенията, удостоверенията и текущата кореспонденция на РИК се подписват от председателя и секретаря.

12. Когато председателят, съответно секретарят, отсъстват, решенията, протоколите, удостоверенията и текущата кореспонденция се подписват от секретаря, съответно от председателя, и от заместник-председателя.

13. Когато отсъстват и председателят, и секретарят, решенията, протоколите, удостоверенията и текущата кореспонденция се подписват от определен заместник-председател и от определен с решение на комисията член, предложени от различни партии и коалиции.

14. Решенията, протоколите, удостоверенията и текущата кореспонденция на РИК се подпечатват с печата им.

15. На заседанията на комисията може да присъстват застъпници, представители на партии, коалиции и инициативни комитети, които са регистрирали кандидати, наблюдатели и представители на средствата за масово осведомяване. Изказаните становища, мнения и възражения се записват в протокола.

16. Районната избирателна комисия поддържа интернет страница, на която публикува незабавно решенията си, пълните протоколи от заседанията си, предварителните и окончателните резултати от изборите в съответния район, включително от машинното гласуване, сканираните протоколи на секционните избирателни комисии и други документи и данни. На интернет страницата на комисията се публикуват и всички публични регистри при спазване изискванията за защита на личните данни.

17. Районната избирателна комисия публикува на интернет страницата си видеозапис (архив) от заседанията на комисията незабавно след приключване на съответното заседание.

Решението подлежи на обжалване пред ЦИК, чрез РИК - Добрич, в тридневен срок от обявяването му, по реда на чл.73, ал.1 от ИК.

Гласували: 11 членове на РИК

за: Цонка Георгиева Велкова, Петя Кирова Славова, Диана Илиева Далакманска, Сюзан Зекерие Рамис, Димчо Илиев Илиев, Атанас Георгиев Вълков, Бранимир Димитров Вълчанов, Дарина Николова Колева, Семра Гюрсел Назиф-Рюстем, Йорданка Иванова Йорданова, Руслава Ганчева Гаврилова

против: няма

**По точка шеста от дневния ред :**

Председателят на РИК Добрич Цонка Велкова предложи проект за решение относно избор на говорител на Районна избирателна комисия в Осми изборен район – Добрички

Предвид необходимостта от избор на говорител и на основание разпоредбите на Изборния кодекс, Районна избирателна комисия в Осми изборен район – Добрички,

**Р Е Ш И:**

**ИЗБИРА** за говорител на Районна избирателна комисия в Осми изборен район – Добрички - Председателя Цонка Георгиева Велкова.

При отсъствие и или невъзможност, функциите на  говорител се поемат от секретаря Сюзан Рамис.

           Решението подлежи на обжалване пред ЦИК, чрез РИК - Добрич, в тридневен срок от обявяването му, по реда на чл.73, ал.1 от ИК.

Гласували: 11 членове на РИК

за: Цонка Георгиева Велкова, Петя Кирова Славова, Диана Илиева Далакманска, Сюзан Зекерие Рамис, Димчо Илиев Илиев, Атанас Георгиев Вълков, Бранимир Димитров Вълчанов, Дарина Николова Колева, Семра Гюрсел Назиф-Рюстем, Йорданка Иванова Йорданова, Руслава Ганчева Гаврилова

против: няма

**По точка седма от дневния ред :**

Председателят на РИК Добрич Цонка Велкова предложи проект за решение относно определяне на срок, условия и ред за подаване на документи за регистрация на инициативни комитети за участие в изборите за Народно събрание, насрочени за 02 април 2023г.

На основание чл. 70, ал.4 от ИК и във връзка с чл.72, ал. 1, т. 7 и 11, чл. 153, ал. 1 от ИК и Решение №1600-НС/07.02.2023г. на ЦИК, Районна избирателна комисия в Осми изборен район – Добрички

**Р Е Ш И:**

1. Началният срок за подаване на заявления за регистрация на инициативен комитет за участие в изборите за Народно събрание, насрочени за 02 април 2023г. е 13.02.2023г. - 09:30 ч.
2. Крайният срок за подаване на заявления за регистрация на инициативен комитет за участие в изборите за Народно събрание, насрочени за 02 април 2023г. е 20.02.2023г. - 17:00 ч.
3. Заявленията за регистрация на инициативен комитет за участие в изборите за Народно събрание, се приемат всеки календарен ден от 9:00 до 17:00 часа в сроковете по т.1 и т.2 от настоящото решение.
4. Към заявлението **(Приложение №53-НС)** се прилагат:

а) решение за създаване на инициативния комитет и решение за определяне на лицето, което да го представлява;

б) списък на членовете на инициативния комитет, представен на хартиен и електронен носител;

в) нотариално заверени образци от подписите на лицата, участващи в инициативния комитет;

г) декларация по образец **(Приложение № 55-НС)**, подписана от всеки член на инициативния комитет, че отговаря на изискванията на чл. 243 ИК и че няма да обработва и предоставя личните данни на включените в списъка за подкрепа на независимия кандидат лица за други цели, освен предвидените в ИК;

д) банков документ за внесен депозит  по чл.129, ал. 1, т. 2 ИК;

е) удостоверение за банкова сметка на името на лицето, представляващо инициативния комитет, която ще обслужва само предизборната кампания ;

ж) имената и длъжностите на лицата, които ще отговарят за приходите, разходите и счетоводната отчетност на инициативния комитет, свързани с предизборната кампания.

1. Когато при проверка на представените документи се установят непълноти или несъответствия, Районна избирателна комисия в Осми изборен район - Добрички дава незабавно указания за отстраняването им в срок до три дни от съобщаването, но не по-късно от крайния срок за регистрация - 17:00 ч. на 20.02.2023г.

  Решението подлежи на обжалване пред ЦИК, чрез РИК - Добрич, в тридневен срок от обявяването му, по реда на чл.73, ал.1 от ИК.

Гласували: 11 членове на РИК

за: Цонка Георгиева Велкова, Петя Кирова Славова, Диана Илиева Далакманска, Сюзан Зекерие Рамис, Димчо Илиев Илиев, Атанас Георгиев Вълков, Бранимир Димитров Вълчанов, Дарина Николова Колева, Семра Гюрсел Назиф-Рюстем, Йорданка Иванова Йорданова, Руслава Ганчева Гаврилова

против: няма

**По точка осма от дневния ред :**

Председателят на РИК Добрич Цонка Велкова предложи проект за решение относно приемане на „Политика за поверителност и защита на личните данни, събирани, обработвани, съхранявани и предоставяни на и от Районна избирателна комисия Осми изборен район –Добрички във връзка с произвеждане на изборите на народни представители на 02 април 2023г.

На основание Регламент (ЕС) 2016/679 на Европейския парламент и на Съвета от 27 април 2016 г. относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/EО („Регламент (ЕС) 2016/679”), чл. 72, ал. 1, т. 1 от Изборния кодекс, при спазване на специфичните правила, установени в Закона за защита на личните данни и Указанията на ЦИК, Районната избирателна комисия в Осми изборен район – Добрички

**РЕШИ:**

Приема „Политика за поверителност и защита на личните данни, събирани, обработвани, съхранявани и предоставяни на и от РИК - Добрич при произвеждане на изборите за народни представители, съгласно [**Приложение № 1**](https://rik08.cik.bg/upload/157258/%D0%9F%D1%80%D0%B8%D0%BB%D0%BE%D0%B6%D0%B5%D0%BD%D0%B8%D0%B5%2B%E2%84%961%2B%D0%BA%D1%8A%D0%BC%2B%D0%A0%D0%B5%D1%88%D0%B5%D0%BD%D0%B8%D0%B5%2B%E2%84%9611-%D0%9D%D0%A1%2B%D0%BB%D0%B8%D1%87%D0%BD%D0%B8%2B%D0%B4%D0%B0%D0%BD%D0%BD%D0%B8%2B%283%29.docx)– неразделна част от настоящото решение.

**Приложение №1**

**ПОЛИТИКА ЗА ПОВЕРИТЕЛНОСТ И ЗАЩИТА НА ЛИЧНИТЕ ДАННИ,**

**СЪБИРАНИ, ОБРАБОТВАНИ, СЪХРАНЯВАНИ И ПРЕДОСТАВЯНИ ОТ**

**РАЙОННА ИЗБИРАТЕЛНА КОМИСИЯ В ОСМИ ИЗБОРЕН РАЙОН – ДОБРИЧКИ ПРИ ПРОИЗВЕЖДАНЕ НА ИЗБОРИТЕ ЗА НАРОДНИ ПРЕДСТАВИТЕЛИ НА**

**02.04.2023г.**

**Раздел І**

**Общи положения**

Чл.1.Настоящата Политика за поверителност се основава на изискванията на Регламент (ЕС) 2016/679 на Европейския парламент и на Съвета от 27 април 2016 г. относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/EО („Регламент (ЕС) 2016/679”).

Чл.2. Настоящата Политика на РИК - Добрич има за цел да Ви информира какви лични данни се обработват във връзка с произвеждането на изборите за народни представители, защо и как се обработват, кога е необходимо да се разкриват на трети лица. Също така, с нея се предоставя информация за правата, които потребителите имат във връзка с обработването на лични данни от РИК - Добрич, съгласно Регламент (ЕС) 2016/679 и Закона за защита на личните данни.

Чл.3. Определения

1) **„лични данни"** означава всяка информация, свързана с идентифицирано физическо лице или физическо лице, което може да бъде идентифицирано („субект на данни"); физическо лице, което може да бъде идентифицирано, е лице, което може да бъде идентифицирано, пряко или непряко, по-специално чрез идентификатор като име, идентификационен номер, данни за местонахождение, онлайн идентификатор или по един или повече признаци, специфични за физическата, физиологичната, генетичната, психическата, умствената, икономическата, културната или социална идентичност на това физическо лице;

2) **„обработване"** означава всяка операция или съвкупност от операции, извършвана с лични данни или набор от лични данни чрез автоматични или други средства като събиране, записване, организиране, структуриране, съхранение, адаптиране или промяна, извличане, консултиране, употреба, разкриване чрез предаване, разпространяване или друг начин, по който данните стават достъпни, подреждане или комбиниране, ограничаване, изтриване или унищожаване;

3) **„администратор**" означава физическо или юридическо лице, публичен орган, агенция или друга структура, която сама или съвместно с други определя целите и средствата за обработването на лични данни; когато целите и средствата за това обработване се определят от правото на Съюза или правото на държава членка, администраторът или специалните критерии за неговото определяне могат да бъдат установени в правото на Съюза или в правото на държава членка;

4) **„обработващ лични данни"** означава физическо или юридическо лице, публичен орган, агенция или друга структура, която обработва лични данни от името на администратора;

5) **„получател**" означава физическо или юридическо лице, публичен орган, агенция или друга структура, пред която се разкриват личните данни, независимо дали е трета страна или не. Същевременно публичните органи, които могат да получават лични данни в рамките на конкретно разследване в съответствие с правото на Съюза или правото на държава членка, не се

считат за „получатели"; обработването на тези данни от посочените публични органи отговаря на приложимите правила за защита на данните съобразно целите на обработването;

6) **„надзорен орган"** означава независим публичен орган, създаден от държава членка и отговорен за наблюдението на прилагането на Регламент (ЕС) 2016/679.

Чл. 4 (1) В зависимост от конкретните цели и основания, РИК - Добрич обработва следните видове лични данни самостоятелно или в комбинация помежду им на:

1.физически лицата, заети в произвеждането на изборите за народни представители, в това число членове на РИК, СИК/ПСИК, застъпници, представители на партиите, коалициите и инициативните комитети;

2.физически лица, податели на жалби и сигнали.

(2) Личните данни, събирани и обработвани от РИК - Добрич са:

три имена, ЕГН или личен номер на чужденец, данни по документ за самоличност, в това число номер, дата и място на издаване, валидност, издател, адрес, телефон и/или адрес на електронната поща за връзка с Вас.

Чл.5. Цел на обработката

Личните данни се обработват в съответствие с Регламент (ЕС) 2016/679 и Закона за защита на личните данни. РИК - Добрич обработва личните данни, съгласно изискванията, постановени в Изборния кодекс и Решенията на ЦИК за следните цели:

Изпълнение на нормативните изисквания на Изборния кодекс, досежно индивидуализиране на лицата, които се назначават за членове на СИК/ПСИК, водене на регистри и подлежащите на вписване обстоятелства в тях, регистриране и издаване на удостоверения на застъпници. Обработката на лични данни не надхвърля периода, необходим за постигането на законните цели.

Чл. 6. Получатели на лични данни, пред които са или може да бъдат разкрити/предоставени личните данни от РИК - Добрич са компетентните държавни органи и институции, когато това се изисква от законодателството на страната и в съответствие с определеното в него.

Чл.7. РИК - Добрич ще съхранява личните данни за срока, определен в действащото законодателство в зависимост от целта, за която са събрани. Когато личните данни, които се събират, вече не са необходими за упоменатите цели, същите се заличават или унищожават по друг надежден начин.

Чл.8. Правата на субектите на данни са:

- право на достъп до данните и информация за целите на обработването;

- право да се оттегли съгласието за обработка на личните данни;

- право на коригиране на личните данни;

- право на изтриване на личните данни;

- право на ограничаване обработването на лични данни;

- право на преносимост на лични данни;

- право на възражение срещу обработването;

- право на жалба до надзорен орган за защита на личните данни.

Чл.9. За осигуряване на адекватна защита на данните РИК - Добрич прилага всички необходими организационни и технически мерки, предвидени в Регламент (ЕС) 2016/679 и Закона за защита на личните данни, както и най-добрите практики от международните стандарти. С цел максимална сигурност при обработка, пренос и съхранение на лични данни, РИК - Добрич използва допълнителни механизми за криптиране и защита.

**ДОПЪЛНИТЕЛНИ РАЗПОРЕДБИ**

§1. Настоящата Политика е приета с Решение №07-НС от 11.02.2023г. на РИК - Добрич.

§2. Политиката влиза в сила от деня на нейното приемане.

§3. Настоящата Политика може да бъде променяна или допълвана. За всяка промяна ще бъдете уведомени посредством сайта на РИК - Добрич www.rik08.cik.bg)

§4. За неуредените в настоящата Политика въпроси се прилагат разпоредбите на Регламент (ЕС) 2016/679 и Закона за защита на личните данни.

Запознах се с Политиката за защита на личните данни в Районна избирателна комисия в Осми район Добрички, приета с Решение №07-НС от 11.02.2023 г. на РИК - Добрич, за което се подписвам собственоръчно:

|  |  |  |  |
| --- | --- | --- | --- |
| **№** | **Длъжност** | **Имена** | **Подпис** |
| 1. |  |  |  |
| 2. |  |  |  |
| 3. |  |  |  |
| 4. |  |  |  |
| 5. |  |  |  |
| 6. |  |  |  |
| 7. |  |  |  |
| 8. |  |  |  |
| 9. |  |  |  |
| 10. |  |  |  |
| 12. |  |  |  |
| 13. |  |  |  |

Решението подлежи на обжалване пред ЦИК, чрез РИК - Добрич, в тридневен срок от обявяването му, по реда на чл.73, ал.1 от ИК.

Гласували: 11 членове на РИК

за: Цонка Георгиева Велкова, Петя Кирова Славова, Диана Илиева Далакманска, Сюзан Зекерие Рамис, Димчо Илиев Илиев, Атанас Георгиев Вълков, Бранимир Димитров Вълчанов, Дарина Николова Колева, Семра Гюрсел Назиф-Рюстем, Йорданка Иванова Йорданова, Руслава Ганчева Гаврилова

против: няма

**По точка девета от дневния ред :**

Председателят на РИК Добрич Цонка Велкова предложи проект за решение относно ред и условия за приемане и разглеждане на жалби и сигнали, подадени до РИК – Добрич, и комплектуване на преписките по жалбите срещу решенията на РИК.

На основание чл. 72, ал. 1, т. 1, т. 20, т. 21, чл. 73, чл. 200 и чл. 201 от Изборния кодекс, Решение № 62/04.04.2019г. и Решение № 1606-НС/09.02.2023г. на ЦИК, Районна избирателна комисия в Осми изборен район – Добрички,

**Р Е Ш И:**

ОПРЕДЕЛЯ условията и реда за приемане и разглеждане на жалби и сигнали, постъпили в районната избирателна комисия (РИК).

1. Постъпилите в РИК жалби и сигнали, включително постъпили по електронната поща на комисията, се завеждат незабавно във входящия регистър на комисията, като се отбелязват датата и часът на постъпването им. Входящият номер на жалбата в регистъра, датата и часът на постъпването й се отбелязват върху самата жалба и върху копието на жалбоподателя.
2. Подадените по електронната поща жалби и сигнали следва да бъдат подписани и сканирани. Разглеждат се жалби и сигнали, подадени в писмена форма, с посочен подател и адрес.
3. Регистрираните документи се предават на председателя на РИК, който с резолюция ги разпределя на член на РИК за доклад на заседание на комисията.
4. Процедура за разглеждане на жалби и сигнали.

       4.1. Членът на РИК, на когото са разпределени жалбата или сигналът, следва да обработи жалбата или сигнала в тридневен срок от постъпването им.

Този срок не се прилага при произнасяне по жалби и сигнали за нарушаване на реда за провеждане на предизборната кампания от доставчици на медийни услуги. В тези случаи срокът е до 24 часа от получаването на жалбата или сигнала в комисията.

       4.2. Когато комисията установи, че не е компетентна да разгледа жалбата или сигнала, същата се препраща до компетентния орган с копие до подателя.

       4.3. Когато членът на РИК установи нередовности в жалбата или сигнала, подателят се уведомява (по телефон, електронна поща или на адрес с писмо), с указание за отстраняване. След отстраняване на нередовностите, членът на РИК докладва жалбата или сигнала в заседание на комисията за разглеждане в тридневен срок с проект за решение.

       4.4. Когато в жалбата или сигналът са от естество, което не налага комисията да се произнася с решение, а само да предприеме действия –указания, проверка и т.н., комисията уведомява писмено подателя на жалбата или сигнала.

     4.5. Когато в жалбата или сигнала не се съдържат твърдения за нарушение на разпоредбите на Изборния кодекс и не са налице условията по т. 4.3., комисията може да реши жалбата или сигналът да останат за сведение.

       4.6. Когато комисията установи, че следва да се изискат допълнителни документи, произнасянето по жалбата или сигнала се отлага до получаването им и комплектуването на преписката.

       4.7. Комисията се произнася с решение по постъпилата жалба или сигнал в тридневен срок.

       4.8. Начинът на взимане и обявяване на решенията на РИК се определя с решение на ЦИК.

1. Постъпилите жалби и сигнали в изборния ден се разглеждат в срок до 1 час от постъпването им в комисията и преди края на изборния ден при спазване на приет от РИК ред.
2. След изтичане срока на пълномощията на РИК същата следва да изпрати в ЦИК започналите пред нея, но недовършени административно-наказателни производства, образувани въз основа на подадени сигнали и жалби за нарушения на Изборния кодекс.
3. В РИК се поддържа електронен регистър на жалбите и сигналите при спазване на Закона за защита на личните данни и съгласно решения на ЦИК относно приемане на образец на електронен публичен регистър на жалбите и сигналите, подадени до комисията, постановените решения по тях и указания за комплектуване на преписките по жалбите срещу решения на РИК.

          Решението подлежи на обжалване пред ЦИК, чрез РИК - Добрич, в тридневен срок от обявяването му, по реда на чл.73, ал.1 от ИК.

Гласували: 11 членове на РИК

за: Цонка Георгиева Велкова, Петя Кирова Славова, Диана Илиева Далакманска, Сюзан Зекерие Рамис, Димчо Илиев Илиев, Атанас Георгиев Вълков, Бранимир Димитров Вълчанов, Дарина Николова Колева, Семра Гюрсел Назиф-Рюстем, Йорданка Иванова Йорданова, Руслава Ганчева Гаврилова

против: няма

**По точка десета от дневния ред :**

Председателят на РИК Добрич Цонка Велкова предложи проект за решение относно назначаване на специалисти за подпомагане дейността на РИК - Добрич при произвеждане на изборите за народни представители на 02 април 2023г.

На основание чл.63 от ИК и Решение № 1586-НС/02.02.2023г. на ЦИК, РИК - Добрички,

**РЕШИ:**

1. Одобрява следния брой специалисти, както следва:
	* 2 (двама) специалист – експерти към РИК
	* 4 (четирима) специалист - технически сътрудници към РИК
2. Назначава за специалист - експерт:
	* Одобрява кандидатурата на Виолета Йорданова Илиева за специалист – експерт към РИК – Добрич
3. Предлага на Областния управител с посоченото по-горе лице да бъде сключен граждански договори, считано от 11.02.2023г. до 14 /четиринадесет дни/  от  произвеждане на изборите на 02 април 2023г., съответно – 16 април 2023г.

Препис от решението да се изпрати на Областния управител на Област с административен център гр. Добрич за сключване на договор с назначеното лице.

Гласували: 11 членове на РИК

за: Цонка Георгиева Велкова, Петя Кирова Славова, Сюзан Зекерие Рамис, Димчо Илиев Илиев, Атанас Георгиев Вълков, Бранимир Димитров Вълчанов, Дарина Николова Колева, Семра Гюрсел Назиф-Рюстем, Йорданка Иванова Йорданова, Руслава Ганчева Гаврилова

против: Диана Илиева Далакманска

мотиви: Против приемане на решение на бройката за квотите на експерти и технически и назначаване на експерт да са в едно решение. Предложение за други лица технически сътрудници от предходни избори да бъдат назначени, като експерти.

Поради публикации в медии от предходни избори правя предложение решенията на комисията да се публикуват на страницата на РИК след подпис на председателя и секретаря.

Поради изчерпване на дневния ред закривам заседанието на Районната избирателна комисия

Свиквам следващото заседание на 14.02.2023г. от 17:30 часа.

(Заседанието е закрито в 15:55 часа)

ПРЕДСЕДАТЕЛ:

/Цонка Велкова/

СЕКРЕТАР:

 /Сюзан Рамис/